CELEX: 32019D1887
Language: hr
Date: 2019-11-07 00:00:00
Title: Provedbena odluka Komisije (EU) 2019/1887 оd 7. studenoga 2019. o izmjeni Provedbene odluke 2014/709/EU u pogledu dostupnosti i pravodobnosti informacija na popisu odobrenih objekata (priopćeno pod brojem dokumenta C(2019) 7899) (Tekst značajan za EGP)

11.11.2019   
               
               
                  HR
               
               
                  Službeni list Europske unije
               
               
                  L 290/29
               
            
         PROVEDBENA ODLUKA KOMISIJE (EU) 2019/1887
         оd 7. studenoga 2019.
         o izmjeni Provedbene odluke 2014/709/EU u pogledu dostupnosti i pravodobnosti informacija na popisu odobrenih objekata
         (priopćeno pod brojem dokumenta C(2019) 7899)
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Direktivu Vijeća 89/662/EEZ od 11. prosinca 1989. o veterinarskim pregledima u trgovini unutar Zajednice s ciljem uspostave unutarnjeg tržišta (1), a posebno njezin članak 9. stavak 4.,
         uzimajući u obzir Direktivu Vijeća 90/425/EEZ od 26. lipnja 1990. o veterinarskim pregledima koji se primjenjuju u trgovini određenim živim životinjama i proizvodima unutar Unije s ciljem uspostave unutarnjeg tržišta (2), a posebno njezin članak 10. stavak 4.,
         uzimajući u obzir Direktivu Vijeća 2002/99/EZ od 16. prosinca 2002. o utvrđivanju zdravstvenih pravila za životinje kojima se uređuje proizvodnja, prerada, stavljanje u promet i unošenje proizvoda životinjskog podrijetla namijenjenih prehrani ljudi (3), a posebno njezin članak 4. stavak 3.,
         budući da:
         
                     (1)
                  
                  
                     Provedbenom odlukom Komisije 2014/709/EU (4) utvrđuju se mjere kontrole zdravlja životinja u pogledu afričke svinjske kuge u državama članicama ili njihovim područjima navedenima u Prilogu toj odluci (dotične države članice). Tom se provedbenom odlukom utvrđuju zabrane otpremanja pošiljaka domaćih svinja i proizvoda od svinjskog mesa te pošiljaka divljih svinja i proizvoda od mesa divljih svinja iz područja navedenih u njezinu prilogu. Njome se utvrđuju i druga pravila namijenjena sprečavanju širenja afričke svinjske kuge, među ostalim zahtjevi u pogledu informacija koje trebaju dostaviti države članice. Mjere kontrole zdravlja životinja utvrđene Provedbenom odlukom 2014/709/EU primjenjuju se usporedo s onima utvrđenima u Direktivi Vijeća 2002/60/EZ (5) i namijenjene su suzbijanju širenja afričke svinjske kuge, posebno na razini Unije.
                  
               
                     (2)
                  
                  
                     Provedbenom odlukom 2014/709/EU predviđaju se i odstupanja od zabrane otpreme svježeg svinjskog mesa i određenih pripravaka i proizvoda od svinjskog mesa koji se sastoje od takvog mesa ili ga sadržavaju iz područja navedenih u dijelovima II., III. ili IV. Priloga toj provedbenoj odluci, u druge države članice i treće zemlje.
                  
               
                     (3)
                  
                  
                     Određena odstupanja moguća su samo ako su svinje od kojih se proizvode predmetni proizvodi u skladu sa zahtjevima iz članka 11. Provedbene odluke 2014/709/EU, klaonice, rasjekavaonice i objekti za preradu mesa udovoljavaju uvjetima za odobrenje utvrđenima u članku 12. te odluke, a proizvodi o kojima je riječ proizvode se i prerađuju u skladu s posebnim postupkom i certificiranjem prema zahtjevima iz članka 13. te odluke.
                  
               
                     (4)
                  
                  
                     Člankom 14. Provedbene odluke 2014/709/EU trenutačno se propisuje da države članice Komisiji i drugim državama članicama svakih šest mjeseci od datuma Provedbene odluke 2014/709/EU priopćavaju ažurirani popis odobrenih objekata iz članka 12. i sve relevantne informacije o primjeni članaka 11., 12. i 13. tog akta. Kako bi se optimizirala potreba za transparentnošću prema drugim državama članicama i trećim zemljama i pojednostavnila razmjena informacija, države članice trebale bi biti zadužene za redovito ažuriranje popisa odobrenih objekata kako je navedeno u članku 12. i sve relevantne informacije iz članaka 11., 12. i 13. Provedbene odluke 2014/709/EU. Osim toga, države članice trebale bi te informacije učiniti pravodobno, javno i lako dostupnima drugim državama članicama i trećim zemljama. Članak 14. te provedbene odluke trebalo bi stoga na odgovarajući način izmijeniti.
                  
               
                     (5)
                  
                  
                     Mjere predviđene ovom Odlukom u skladu su s mišljenjem Stalnog odbora za bilje, životinje, hranu i hranu za životinje,
                  
               DONIJELA JE OVU ODLUKU:
         
            Članak 1.
            Članak 14. Provedbene odluke 2014/709/EU zamjenjuje se sljedećim:
            
               
                  „Članak 14.
                  Informacije u vezi s člancima 11., 12. i 13.
                  Države članice sastavljaju i ažuriraju popis objekata koji su odobreni u skladu s člankom 12. (popis odobrenih objekata) i stavljaju ga na raspolaganje Komisiji, drugim državama članicama i javnosti.
                  Države članice bez odlaganja obavješćuju Komisiju i druge države članice:
                  
                              (a)
                           
                           
                              o svakoj izmjeni svojega popisa odobrenih objekata;
                              i
                           
                        
                              (b)
                           
                           
                              o svim relevantnim informacijama o primjeni članaka 11., 12. i 13.”.
                           
                        
            
         
         
            Članak 2.
            Ova je Odluka upućena državama članicama.
         
         
            Sastavljeno u Bruxellesu 7. studenoga 2019.
            
               
                  Za Komisiju
               
               Vytenis ANDRIUKAITIS
               
                  Član Komisije
               
            
         
         
            (1)  SL L 395, 30.12.1989., str. 13.
         
            (2)  SL L 224, 18.8.1990., str. 29.
         
            (3)  SL L 18, 23.1.2003., str. 11.
         
            (4)  Provedbena odluka Komisije 2014/709/EU od 9. listopada 2014. o mjerama kontrole zdravlja životinja u pogledu afričke svinjske kuge u određenim državama članicama i o stavljanju izvan snage Provedbene odluke 2014/178/EU (SL L 295, 11.10.2014., str. 63.).
         
            (5)  Direktiva Vijeća 2002/60/EZ od 27. lipnja 2002. o utvrđivanju posebnih odredaba za kontrolu afričke svinjske kuge i o izmjeni Direktive 92/119/EEZ koja se odnosi na tješinsku bolest i afričku svinjsku kugu (SL L 192, 20.7.2002., str. 27.).